**Ministru kabineta noteikumu projekta „Grozījumi Ministru kabineta 2013.gada 24.septembra noteikumos Nr.1002 „Sociālās integrācijas valsts aģentūras maksas pakalpojumu cenrādis”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks | Ministru kabineta noteikumu projekts „Grozījumi Ministru kabineta 2013.gada 24.septembra noteikumos Nr.1002 „Sociālās integrācijas valsts aģentūras maksas pakalpojumu cenrādis”” (turpmāk – projekts) izstrādāts, lai aktualizētu Sociālās integrācijas valsts aģentūras (turpmāk - Aģentūra) sniegto maksas pakalpojumu cenrādi (precizētu atsevišķus maksas pakalpojumu nosaukumus, papildinātu cenrādi ar jauniem maksas pakalpojumiem, precizētu atsevišķu maksas pakalpojumu izcenojumus). Paredzēts, ka noteikumi stāsies spēkā 2018.gada 1.martā. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Projekts izstrādāts saskaņā ar Likuma par budžetu un finanšu vadību 5.panta devīto daļu, kas nosaka, ka Ministru kabinets izdod noteikumus par valsts tiešās pārvaldes iestāžu sniegto maksas pakalpojumu cenrādi, kā arī, lai aktualizētu Aģentūras sniegto maksas pakalpojumu cenas.  Vienlaikus projekts izstrādāts, lai nodrošinātu Ministru kabineta 2017.gada 28.augusta protokollēmuma Nr.41 1.§ “Informatīvais ziņojums "Par valsts budžeta izdevumu pārskatīšanas 2018., 2019. un 2020.gadam rezultātiem un priekšlikumi par šo rezultātu izmantošanu likumprojekta "Par vidēja termiņa budžeta ietvaru 2018., 2019. un 2020.gadam" un likumprojekta "Par valsts budžetu 2018.gadam" izstrādes procesā"” 39.punktā doto uzdevumu “Ministrijām atbilstoši informatīvajā ziņojumā norādītajam par maksas pakalpojumu cenrāžu aktualizāciju veikt izvērtējumu un nepieciešamības gadījumā sagatavot nepieciešamos grozījumus normatīvajos aktos” (turpmāk – MK protokollēmums). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pamatojoties uz Ministru kabineta 2012.gada 18.decembra noteikumu Nr.914 „Sociālās integrācijas valsts aģentūras nolikums” (turpmāk – MK noteikumi Nr.914) 8.2.apakšpunktu, Aģentūras finanšu līdzekļus veido arī ieņēmumi no Aģentūras sniegtajiem maksas pakalpojumiem. Šobrīd Aģentūras sniegto maksas pakalpojumu cenrādi nosaka Ministru kabineta 2013.gada 24. septembra noteikumi Nr.1002 „Sociālās integrācijas valsts aģentūras maksas pakalpojumu cenrādis” (turpmāk – MK noteikumi Nr.1002).  MK noteikumu Nr.1002 2. pielikumā (turpmāk - Cenrādis) ir iekļauti pakalpojumi profesionālās pilnveides izglītības programmas, profesionālās tālākizglītības programmas, profesionālās pamatizglītības programmas, arodizglītības programmas, profesionālās vidējās izglītības programmas un pirmā līmeņa profesionālās augstākās izglītības (koledžas izglītības) programmas apguvei (turpmāk – izglītības pakalpojumi), kā arī rehabilitācijas, ārstniecības, viesu izmitināšanas, ēdināšanas, telpu iznomāšanas, transportlīdzekļu pielāgošanas pakalpojumi, transportlīdzekļu stāvvietas pakalpojumi un transportlīdzekļu vadītāju apmācība un pārējie maksas pakalpojumi.  Atbilstoši pakalpojumu faktiskajām izmaksām, pakalpojumu saņemšanas ilgumam un pieprasījumam pēc pakalpojumiem Aģentūra sadarbībā ar Labklājības ministriju, pārskatīja Cenrādi un precizēja atsevišķu tajā iekļauto maksas pakalpojumu nosaukumus, papildināja ar jauniem maksas pakalpojumiem (nosakot to cenu atbilstoši tirgus izpētei) un precizēja atsevišķu maksas pakalpojumu izcenojumus.  Projekts paredz šādus grozījumus Cenrādī:  ***Izglītības pakalpojumi***  Cenrāža 1.1., 1.2., 1.3., 1.4., 2.1., 2.2., 2.3., 2.4., 3.1.1., 3.1.2., 3.1.3., 3.2.1., 3.2.2., 3.2.3.apakšpunktā minētajiem pakalpojumiem mainīts pakalpojuma izcenojums. Cenas pieaugums saistīts ar valstī noteiktās minimālās mēneša darba algas, pedagoģiskā personāla likmju, telpu uzturēšanas pakalpojumu un komunālo pakalpojumu izmaksu būtisku pieaugumu un plānoto izglītojamo skaita samazināšanu grupās no 15 uz 6 personām. Izglītojamo skaita samazinājums plānots, pamatojoties uz pakalpojuma mērķa grupas izmaiņām – pieaug klientu ar 1.un 2.grupas invaliditāti, kuru funkcionālo traucējumu veids ir ļoti smags un smags, skaits, pieaug klientu skaits ar garīga rakstura traucējumiem. Turklāt, uzsākot **Eiropas Savienības fonda projekta Nr.9.1.4.1/16/I/001 „Personu ar invaliditāti vai garīga rakstura traucējumiem integrācija nodarbinātībā un sabiedrībā”** īstenošanu, pieprasījums pēc pakalpojuma palielinās. Lai nodrošinātu pakalpojuma kvalitāti un sasniegtu plānoto mērķi (klienta iekļaušanos darba tirgū), individuālu pieeju klientam, kā arī ņemot vērā ārvalstu pieredzi darbā ar klientiem ar smagu un ļoti smagu invaliditāti un personām ar garīga rakstura traucējumiem, nepieciešams samazināt personu skaitu izglītojamo grupā.  Atbilstoši pieprasījumam Cenrādī iekļautas trīs jaunas profesionālās pilnveides un tālākizglītības, profesionālās vidusskolas izglītības programmas (Cenrāža 1.5., 2.5., 2.6.apakšpunkts). Divām profesionālās pamatizglītības un arodizglītības programmām precizēts pakalpojuma nosaukums, norādot izglītības programmas nosaukumu, nevis kvalifikāciju, kā bija noteikts iepriekš (Cenrāža 2.3., 2.4.apakšpunkts).  Cenrādī iekļauts jauns pakalpojums “Tālākizglītības kursi, semināri, lekcijas” (1.6.apakšpunkts), paredzot vienas personas vienas stundas izmaksas grupā līdz 24 personām un grupā vairāk par 24 personām. Aģentūra, izmantojot uzkrātās zināšanas rehabilitācijas pakalpojumu nodrošināšanā un plānojot attīstības iespējas izglītības jomā, veidos tālākizglītības programmas nozares speciālistiem (piemēram, pašvaldību sociālo dienestu darbiniekiem).  ***Rehabilitācijas pakalpojumi***  Rehabilitācijas pakalpojumiem mainīts pakalpojuma izcenojums, jo būtiski pieaugušas izmaksas par telpu uzkopšanu un atkritumu apsaimniekošanu, kā arī nepieciešams paaugstināt darba samaksu personālam sakarā ar minimālās mēneša darba algas paaugstināšanu valstī (Cenrāža 4.1.1.1., 4.1.1.2.1., 4.1.1.3., 4.1.1.4., 4.1.1.5., 4.1.1.6., 4.1.2.1., 4.1.2.2., 4.1.2.3., 4.1.2.4, 4.1.2.5., 4.2.1., 4.2.2.apakšpunkts).  Cenrāža 4.1.1.1., 4.1.1.2.1., 4.1.1.3., 4.1.1.6., 4.1.2.1., 4.1.2.2., 4.1.2.5. apakšpunktu nosaukumos vārds “istaba” aizstāts ar vārdu “numurs”, lai nodrošinātu vienādu pieeju rehabilitācijas un viesu izmitināšanas pakalpojumiem, t.sk. sniegto pakalpojumu uzskaiti informācijas sistēmā “4Hotel” un resursu vadības sistēmā “Horizon”, kurās Aģentūra nodrošina informācijas uzkrāšanu par pakalpojuma saņēmējiem.  Cenrādis papildināts ar jaunu pakalpojumu (4.1.1.2.2.apakšpunkts) atbilstoši Aģentūrā pieejamajam numura tipam un pieejamam pielāgojumam numurā.  Cenrādis papildināts ar jaunu pakalpojumu (4.2.1. apakšpunkts) - iespēju piemaksāt par uzturēšanos vienvietīgā numurā vienai personai, kura saņem sociālās rehabilitācijas pakalpojums par valsts budžeta līdzekļiem”.  Cenrādis papildināts ar 4.3.1. un 4.3.2. apakšpunktu “**Veselības veicināšanas programmas**”, kur:   * 4.3.1.1., 4.3.1.2.apakšpunkts ir programma “Muguras veselība” ar izmitināšanu Dubultu prospektā 71, 2. korpusā un 4.3.2.1. un 4.3.2.2. apakšpunkts - programma “Muguras veselība” ar izmitināšanu Dubultu prospektā 71, 1. korpusā. Programma “Muguras veselība” – paredzēta klientiem ar muguras problēmām ar mērķi īsā periodā apgūt prasmes, lai mazinātu muguras sāpju progresēšanu, nostiprinātu muguras muskulatūru, uzlabojot spējas iesaistīties ikdienas aktivitātēs un ātrāk atgriezties darba vidē; * 4.3.1.3., 4.3.1.4.apakšpunkts ir programma “Relaksācija” ar izmitināšanu Dubultu prospektā 71, 2. korpusā un 4.3.2.3., 4.3.2.4.apakšpunkts - programma “Relaksācija” ar izmitināšanu Dubultu prospektā 71, 1. korpusā. Programma “Relaksācija” paredzēta kā palīdzība klientiem īsā laika periodā mazināt ikdienas psihoemocionālo stresu, sekmēt personu emocionālo un fizisko pašsajūtu, ātrāku atgriešanu darba un ģimenes vidē; * 4.3.1.5., 4.3.1.6.apakšpunkts ir programma “Vitalitāte” ar izmitināšanu Dubultu prospektā 71, 2. korpusā un 4.3.2.5., 4.3.2.6.apakšpunkts - programma “Vitalitāte” ar izmitināšanu Dubultu prospektā 71, 1. korpusā. Programma “Vitalitāte” paredzēta klientiem pirmo rezultātu sasniegšanai, stimulējot turpmāko darbu ar sevi, ēšanas un fizisko aktivitāšu ieradumu nomainīšanai, kā arī tiem, kuri vēlas sasniegt konkrētu svara samazinājumu īsā laika periodā un iegūt vitalitāti ikdienai; * 4.3.1.7., 4.3.1.8.apakšpunkts ir programma “Organisma attīrīšanas kūre”, ar izmitināšanu Dubultu prospektā 71, 2. korpusā un 4.3.2.7., 4.3.2.8.apakšpunkts - programma “Organisma attīrīšanas kūre” ar izmitināšanu Dubultu prospektā 71, 1. korpusā. Programma “Organisma attīrīšanas kūre” paredzēta, lai palīdzētu klientiem attīrīt organismu no uzkrātiem toksīniem, tādejādi uzlabojot organisma reģenerācijas, atjaunošanās un atveseļošanās potenciālu, atjaunojot fizisko un garīgo harmoniju, uzlabojot fizisko veselību. * 4.3.1.9., 4.3.1.10.apakšpunkts ir programma “Restartē darba spējas” ar izmitināšanu Dubultu prospektā 71, 2. korpusā un 4.3.2.9., 4.3.2.10.apakšpunkts - programma “Restartē darba spējas” ar izmitināšanu Dubultu prospektā 71, 1. korpusā. Programma “Restartē darba spējas” paredzēta, lai palīdzētu klientiem īsā laikā atjaunot darba spējas un uzlabot veselību un dzīves kvalitāti. Programma paredzēta cilvēkiem, kas veic intensīvu garīgu vai fizisku darbu, regulāri cieš no pārslodzes un spriedzes darbā.   Jauni maksas pakalpojumi iekļauti, lai atbilstoši pieprasījumam Aģentūra par maksu varētu nodrošināt veselības veicināšanas programmas, kas piemērotas klientu vajadzībām. Veselības veicināšanas programmas dod iespēju katram cilvēkam pastiprināt kontroli pār savu veselību un uzlabot to. Veselības veicināšanas process, kas iekļauts programmās, ir darbību kopums, kurš vērsts uz slimību cēloņu novēršanu, kā arī vides un sociālekonomisko faktoru radītās ietekmes seku mazināšanu, tādējādi veicinot veselīga dzīvesveida paradumu veidošanos un uzturēšanu ilgtermiņā, saglabājot darba spējas ikvienam.  ***Ārstniecības pakalpojumi***  Cenrāža 5.3.2.apakšpunktā mainīts pakalpojuma nosaukums uz “aparātprocedūras”, svītrojot mērvienību un cenu, veidojot jaunu pakalpojumu sadaļu. Cenrādis papildināts ar 5.3.2.1.apakšpunktu “magnetoterapija, lāzerterapijas, diadinamika, amplipulsterapija” un 5.3.2.2. apakšpunktu “ultraskaņa, darsonvalizācija”. Pakalpojumam mainīts nosaukums, jo ir precizētas medicīnas ierīces, kuras izdalītas atsevišķi pieejamās procedūrās. Tāpat cenas diferencētas atbilstoši ieguldītajam resursam: pakalpojumā atbilstoši 5.3.2.1.apakšpunktam – medicīnas māsa veic tikai elektrodu pieslēgšanu, neatrodas klientam klāt procedūras laikā, savukārt 5.3.2.2.apakšpunktā minētajā pakalpojumā māsa sniedz individuālu elektroterapijas pakalpojumu visas terapijas laikā.  Cenrādī mainīts 5.3.5.1.apakšpunktā minētais pakalpojums, aizstājot “visam ķermenim, 1 procedūra, 30min.” ar “divām ķermeņa daļām (vēders un kājas vai vēders un rokas), 1 procedūra līdz 45min.” un 5.3.5.2.apakšpunktā minētajam pakalpojumam precizēts nosaukums, svītrojot vārdu “vēderam”, mainīta pakalpojuma cena. Izmaiņas veiktas atbilstoši fizikālās terapijas ierīces manžetu skaitam, pielietojumam un ierīces darbināšanas iespējām.  Cenrāža 5.4.5.apakšpunkta nosaukums mainīts uz “muguras masāža (2 vienības), kur izdalīti atsevišķi pakalpojumi: 5.4.5.1.apakšpunktā precizēts pakalpojuma nosaukums uz “jostas-krustu daļas” muguras masāža, bet 5.4.5.2.apakšpunktā noteikts, ka masāža paredzēta “krūšu daļai”, pieļaujot iespēju atbilstoši pieprasījumam nodrošināt arī citu zonu masāžas.  Precizēts cenrāža 5.4.7. apakšpunkts, svītrojot mērvienību un pakalpojuma cenu un izdalot atsevišķus pakalpojumus: 5.4.7.1.apakšpunkts - pakalpojums “personām ar svaru līdz 100 kg”; 5.4.7.2.apakšpunkts - pakalpojums personām ar svaru virs 100 kg (atbilstoši speciālista patērētajam laikam (60 vai 90 minūtes). Līdz ar to Aģentūra atbilstoši pieprasījumam var nodrošināt arī citus masāžas veidus.  Precizēts cenrāža 5.4.10.1.apakšpunktā noteiktā pakalpojuma nosaukums uz ” no 2 līdz 5 gadiem vai no 1 līdz 5 gadiem”, lai nodrošinātu pakalpojumu atbilstoši klientu pieprasījumam un pakalpojumu sniedzēja - speciālista kvalifikācijai.  Cenrādis papildināts ar 5.4.11.apakšpunktu – pakalpojumu “Pēdu masāža (2 vienības)”, kur izdalīti divi pakalpojumi: 5.4.11.1.apakšpunkts - “Pēdas un apakšstilba (līdz ceļa locītavai) masāža un 5.4.11.2.apakšpunkts -“Abu pēdu masāža”.  Ievērojot vienotu mērvienības definējumu Cenrādī, precizēta 5.5.1.apakšpunkta mērvienība “1 nodarbība, līdz 30 min.”  Precizēts cenrāža 5.5.2.apakšpunktā minētā pakalpojuma nosaukums un mērvienība “Nūjošana (vienai personai) grupā līdz 15 cilvēkiem, 60 min.”, ņemot vērā, ka pieejams lielāks skaits nodarbībai nepieciešamā inventāra, palielināts dalībnieku skaits grupā.  Cenrādis papildināts ar 5.5.10.apakšpunktu – pakalpojumu “Ergoterapijas nodarbības grupā līdz 10 cilvēkiem”. Atbilstoši pieprasījumam Aģentūra varēs nodrošināt ergoterapijas grupu nodarbības, piedāvājot klientiem papildināt zināšanas un nostiprināt prasmes ergonomikā, plaukstu locītavu aizsardzībā un citās ergoterapijas aktivitātēs.  Cenrādis papildināts ar 5.5.11.apakšpunktu - pakalpojumu “Kinezioloģiskā teipošana”, izdalot pakalpojumus: 5.5.11.1.apakšpunkts - “Ar teipu līdz 50 cm”, 5.5.11.2.apakšpunkts “Ar klienta teipu”, 5.5.11.3.apakšpunkts “Cross teips”.  Kinezeoloģiskā teipošana ir metode, kas palīdz mazināt vai novērst dažādas izcelsmes sāpes, kā arī tā veicina organisma atveseļošanās procesus. Medicīniskai teipošanai ir vairāki veidi, šobrīd plašāk izmanto kinezioloģisko un dinamisko teipošanu. Medicīniskās teipošanas izmantošanas veidu klāsts ir plašs:  • traumu ārstniecība, •  iekaisuma mazināšana (tūska, arī hematoma), •  pārslodzes radītu simptomu ārstniecība (hroniski cīpslu sastiepumi, elkoņa tendinīts, tenisa elkonis, golfa elkonis). •  samazinoties receptoru jūtībai, tiek mazinātas sāpes  Pakalpojuma mērķis ir muskuļu darbības veicināšana, regulējot muskulatūras tonusu, asinsrites un limfas atteces sastrēgumu novēršana, sāpju samazināšana un locītavu atbalsts, stimulējot propriorecepciju; koriģējot kustību virzienu; palielinot stabilitāti un neiroreflektīvo iedarbību. Medicīniskās teipošanas indikācijas - hipotonisku muskuļu stimulēšanai, hipertonisku muskuļu atslābināšanai, muskuļu aizsardzībai pret pārslodzi, locītavu aizsardzībai, sāpju remdēšanai, iekaisumu samazināšanai, tūskas mazināšanai, hematomas mazināšanai, propriocepcijas uzlabošanai, stājas korekcijai un fascijas korekcijai.  Cenrādis papildināts ar 5.5.12.apakšpunktu – pakalpojumu “Nodarbības funkcionālā speciālista vadībā ar medicīnas ierīcēm”, kur izdalīti atsevišķi pakalpojumi: 5.5.12.1.apakšpunkts - “Nodarbība ar MOTOMED ierīci, līdz 30 min.” (paredzēta klientiem ar mazāku spēju un izturības slodzi), 5.5.12.2.apakšpunkts - “Nodarbība ar MOTOMED ierīci, līdz 45 min.” (paredzēts klientiem ar lielāku slodzi un izturības spējām). Minētais nodrošinās iespēju funkcionālā speciālista nodarbībām, pielietojot medicīnas ierīces atbilstoši klientu mainīgām funkcionālām spējām.  Cenrādis papildināts ar 5.5.12.3.apakšpunktu – pakalpojumu “Fizioterapijas nodarbība ar hidroterapijas trenažieri, individuāli, līdz 30 min.”, izdalot atsevišķus pakalpojumus: 5.5.12.4.apakšpunkts - “Fizioterapijas nodarbība ar hidroterapijas trenažieri, individuāli, līdz 60 min.”, 5.5.12.5.apakšpunkts - “Ergoterapijas individuālā nodarbība ar RehaCom programmu, līdz 15 min.”, 5.5.12.6.apakšpunkts - “Ergoterapijas individuālā nodarbība ar RehaCom programmu, līdz 30 min.”  Atbilstoši pieprasījumam tiks radīta iespēja nodrošināt fizioterapijas nodarbības, pielietojot hidroterapijas ierīci baseinā ar mainīgu slodzi un ergoterapijas pakalpojumu, pielietojot datorizētu programmu kognitīvo funkciju trenēšanai, atbilstoši klientu funkcionālām spējām. Ergoterapijas pakalpojums, pielietojot datorizētu programmu, šobrīd tiek izmantota kā metode visā Eiropā. Programma ir uz pierādījumiem balstīta, klīniski apstiprināta un droša metode uztveres-izziņas spēju novērtēšanai un uzlabošanai. Programmas nosaukums RehaCom ir programmas nosaukums, tāpat kā programmas Windows nosaukums. Programmas RehaCom ir vienīgā unikālā programma, kurā ietvertas 26 kognitīvo spēju rehabilitācijas (treniņa) moduļi, t.sk. uzmanības, atmiņas, vizuālās uztveres deficītu rehabilitācijai un praktisko iemaņu treniņam. Programmā pieejami 9 skrīninga testu moduļi. Programma tiek rekomendēta klientiem pēc pārciesta insulta, galvas smadzeņu bojājuma, kā arī demences, Alcheimera slimības un depresijas gadījumā.  Cenrādis papildināts ar 5.6.5.apakšpunktu, apvienojot divus pakalpojumus par elektrokardiogrammas aprakstu un pierakstu un mainot nosaukumu uz “Elektrokardiogrammas pieraksts ar aprakstu”.. Pakalpojumi apvienoti, jo elektrokardiogrammas pieraksts bez apraksta nesniedz pilnu informāciju diagnostikas gadījumos, kā arī apvienotajam pakalpojumam ir mazākas kopējās izmaksas, padarot to pieejamāku klientiem. Mainīts arī pakalpojuma sniegšanas laiks uz 30 min un pakalpojuma cena  Cenrāža 5.6.6. apakšpunktā iekļauts pakalpojums “Asinsspiediena mērīšana”.  Cenrāža 5.6.8.punktā iekļautajam pakalpojumam “Intraartikulāra injekcija (1 locītava), ceļa locītavas blokāde” mainīta cena, pamatojoties uz ieguldīto resursu izmaksu palielināšanos.  Cenrādis papildināts ar 5.6.9., 5.6.10., 5.6.11., 5.6.12. un 5.6.12.1.apakšpunktu, lai atbilstoši pieprasījumam nodrošinātu arī citu medicīnisku manipulāciju veidus.  ***Transportlīdzekļu pielāgošana***  Cenrādī no 6.1. līdz 6.12.apakšpunktam mainīts pakalpojumu izcenojums, jo pieaugušasi speciālistu atlīdzības izmaksas, precizēts transportlīdzekļu pielāgošanai nepieciešamais darba stundu un izmantoto materiālu apjoms. Papildus precizēts 6.12.apakšpunkts, apvienojot pakalpojumus “Pagrieziena slēdža (PSL) pārnešana uz stūres otru pusi” un „Logu tīrītāja slēdža (LTS) pārnešana uz stūres otru pusi”, pielāgojot pakalpojumu personām, kurām ir satvēriena problēmas un ņemot vērā abu pielāgojumu funkcionalitāti un vienādās izmaksas. Vienlaicīgi var tikt uzstādīts tikai viens no šiem veidiem.  Cenrādis papildināts ar 6.14.-6.19.apakšpunktu, ņemot vērā klientu funkcionālos traucējumus un klientu pieprasījumu pēc jauniem pielāgojumu veidiem.  ***Viesu izmitināšanas pakalpojumi***  Cenrāža 7.1.1., 7.1.2., 7.2.1., 7.2.2., 7.2.3., 7.2.4., 7.3.1., 7.3.2., 7.4.1., 7.4.2., 7.5.1., 7.5.2., 7.5.3., 7.5.4., 7.5.5., 7.5.6., 7.5.7., 7.5.8, 7.6., 7.7., 7.8., 7.9., 7.10., 7.11., 7.12., 7.13. un 7.14.punktā minētajiem pakalpojumiem mainīts pakalpojuma izcenojums, jo būtiski pieaugušas izmaksas par telpu uzkopšanu un atkritumu apsaimniekošanu, pieaugusi personāla atlīdzība un valstī paaugstināta minimālā mēneša darba alga.  Viesu izmitināšanas pakalpojums papildināts ar iespēju piemaksāt par uzturēšanos vienai personai divvietīgā numurā, Cenrāža 7.2.5. un 7.4.3 apakšpunkts attiecināms uz personām, kas iegādājušās maksas pakalpojumu atbilstoši Cenrāža 7.2.1.-7.2.4.; 7.4.1.-7.4.2.; 4.1.1.2.2.-4.1.1.3.; 4.1.1.6.; 4.1.2.2.; 4.1.2.5.; 4.3.1.2.; 4.3.1.4.; 4.3.1.6.; 4.3.1.8.; 4.3.1.10.; 4.3.2.2.; 4.3.2.4.; 4.3.2.6.; 4.3.2.8.; 4.3.2.10. apakšpunktam. Maksa diferencēta atkarībā no tā, vai numurs atrodas Dubultu prospekta 71, Jūrmala, pirmajā vai otrajā korpusā (bez ēdināšanas).  Precizēti Cenrāža 7.10.-7.11. apakšpunkts, nosaukumā svītrojot vārdu savienojumu “citu izglītības iestāžu” un nosakot, ka maksa tiek piemērota tikai Aģentūras izglītības iestāžu izglītojamiem, jo citu izglītības iestāžu izglītojamiem pakalpojums netiek piedāvāts.  ***Ēdināšanas pakalpojumi***  Mainīta cena visiem 8.punktā minētajiem ēdināšanas pakalpojumiem. Cenu paaugstinājums saistīts ar pārtikas produktu sadārdzinājumu un minimālās mēneša darba algas pieaugumu. Cenrāža 8.2.apakšpunkts sadalīts 2 daļās – ēdināšana trīs reizes dienā ar samazinātu kaloriju daudzumu un ar palielinātu kaloriju daudzumu, lai nodrošinātu pilnvērtīgu un katras personas individuālajām vajadzībām atbilstošu uzturu dažāda vecuma nometņu dalībniekiem. Cenrāža 8.3.apakšpunkts sadalīts 2 daļās – Standarta ēdienkarte  ēdināšanai trīs reizes dienā un ar Ēdināšana trīs reizes dienā  ar samazinātu kaloriju daudzumu, lai nodrošinātu pilnvērtīgu un katras personas individuālajām vajadzībām atbilstošu uzturu.  ***Telpu noma***  Cenrāža 9.2.apakšpunktā pakalpojuma nosaukumā vārds “datorklases” aizstāts ar vārdu “kabineta”, jo iznomāšanai datorklases netiek piedāvātas, kā arī netiek ierobežots nomājamo telpu piedāvājums. Mainīta cena tirdzniecības vietas nomai, jo palielinājušās telpu uzkopšanas un atkritumu apsaimniekošanas izmaksas.   ***Transportlīdzekļi, transportlīdzekļu stāvvietas un transportlīdzekļu vadītāju apmācība***  Mainīts Cenrāža 10.3, 10.3.1. un 10.3.2. apakšpunktā minēto pakalpojumu cenas, jo palielinājušās degvielas, speciālistu atlīdzības un autotransporta uzturēšanas izmaksas. Cenrāža 10.5. un 10.6.apakšpunkts sadalīts vairākos pakalpojumos - 10.5.apakšpunktā noteikta vienas transportlīdzekļu vadītāju mācību stundas (45 min) cena, mācību kursa (57 stundas) cena un atkārtota teorijas eksāmena (60 min) cena. Cenrāža 10.6.apakšpunktā noteikta transportlīdzekļa vadītāja apmācības praktiskās braukšanas vienas mācību stundas (45 min) cena un atkārtota praktiskās braukšanas eksāmena (60 min) cena.  ***Pārējie maksas pakalpojumi***  Cenrāža 11. punkts papildināts ar astoņiem jauniem pakalpojumu veidiem: darbnespējas lapu/medicīniskās dokumentācijas dublikāta izsniegšana, izrakstu/lēmumu nosūtīšana pa pastu vēstulē, iestādes arhivēto dokumentu dublikāta izsniegšana, supervīzijas, sociālā rehabilitētāja nodarbība, izglītojamo gatavotie suvenīri 2 veidi un radošās darbnīcas funkcionālo spēju uzlabošanai (Cenrāža 11.2.5., 11.2.6., 11.2.7., 11.9.4. 11.11., 11.12.1., 11.12.2., 11.13.apakšpunkts). Projekta 11.9.2. apakšpunktā noteikts jauns grupu skaits 6 personu vietā – 8 personas ņemot vērā, ka atbilstoši nodarbību telpas kapacitātei ir iespēja nodrošināt lielāku dalībnieku skaitu grupu nodarbībās.  Projektā piezīmēs iekļauta informācija par Pievienotās vērtības nodokļa likuma normu piemērošanu cenrādī. Izglītības pakalpojumi saskaņā ar Pievienotās vērtības nodokļa likuma 52. panta pirmās daļas 12. punktam netiek aplikti ar pievienotās vērtības nodokli. Rehabilitācijas pakalpojumiem pievienotās vērtības nodokli nepiemēro saskaņā ar Pievienotās vērtības nodokļa likuma 52. panta pirmās daļas 9. punktu. Medicīnas pakalpojumiem pievienotās vērtības nodokli nepiemēro saskaņā ar Pievienotās vērtības nodokļa likuma 52. panta pirmās daļas 3.punktu. Izmitināšanas pakalpojumiem tiek piemērota samazinātā pievienotās vērtības nodokļa likme 12% apmērā atbilstoši Pievienotās vērtības nodokļa likuma 42. panta desmitajai daļai.  Projekta 11.2.7.punktā minētais pakalpojums (lietvedības pakalpojums) neiekļaujas rehabilitācijas pakalpojumu tvērumā un tāpēc projektā piemērota vispārēja pievienotās vērtības nodokļa likme 21% apmērā. |
| 3. | Projekta izstrādē iesaistītās institūcijas un publiskas personas kapitālsabiedrības | Labklājības ministrija un Aģentūra. |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecas uz:   1. personām ar funkcionāliem traucējumiem un personām, kurām nepieciešama veselības un darbspēju uzlabošana 2017.gadā 210 klientiem (2016.gadā 316 klientiem) sniegti maksas rehabilitācijas pakalpojumi saskaņā ar maksas pakalpojumu cenrādi. Salīdzinājumā ar 2015.gadu (362 personas) pieprasījums pieaudzis pēc maksas rehabilitācijas kursu pakalpojumiem, bet piedāvājums samazinājies, vienlaicīgi samazinājies viesu izmitināšanas pakalpojuma piedāvājums (viesu izmitināšanas pakalpojumi sniegti 461 klientiem 2016.gadā, bet 2017.gadā 538 klientiem). Visvairāk 2016.gadā sniegti ārstniecības pakalpojumi – 1459 personām; 2. profesionālās rehabilitācijas pakalpojumu maksas klientiem-audzēkņiem un studentiem (2016. gadā profesionālās rehabilitācijas pakalpojumu par maksu saņēma 2 personas, 2017.gadā profesionālās rehabilitācijas pakalpojumu saņēma 13 klienti, no tiem 2017.gadā mācības uzsāka 5 klienti, bet pārējie turpina pakalpojumu no iepriekšējiem gadiem); 3. personām, kuras iegādājas atsevišķus Aģentūras maksas pakalpojumus papildus tiem pakalpojumiem, kurus saņem Aģentūrā. |
| 2. | Tiesiskā regulējuma ietekme uz tautsaimniecību un administratīvo slogu | Šīs sadaļas 1.punktā minētajām sabiedrības mērķgrupām un Aģentūrai projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2018.gads | | Turpmākie trīs gadi (*euro*) | | | | |
| 2019 | | 2020 | | 2021 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+1 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+2 gadam | izmaiņas, salīdzinot ar vidēja termiņa budžeta ietvaru n+2 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 300 000 | 7 646 | 300 000 | 7 646 | 300 000 | 7 646 | 7 646 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 300 000 | 7 646 | 300 000 | 7 646 | 300 000 | 7 646 | 7 646 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 300 000 | 7 646 | 300 000 | 7 646 | 300 000 | 7 646 | 7 646 |
| 2.1. valsts pamatbudžets | 300 000 | 7 646 | 300 000 | 7 646 | 300 000 | 7 646 | 7 646 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | x | 0 | x | 0 | x | 0 | 0 |
| 5. Precizēta finansiālā ietekme | x | 0 | x | 0 | x | 0 | 0 |
| 5.1. valsts pamatbudžets | x | 0 | x | 0 | x | 0 | 0 |
| 5.2. speciālais budžets | x | 0 | x | 0 | x | 0 | 0 |
| 5.3. pašvaldību budžets | x | 0 | x | 0 | x | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Saskaņā ar likumu „Par budžetu 2018.gadam” ieņēmumi no maksas pakalpojumiem un citiem pašu ieņēmumiem Labklājības ministrijas pamatbudžeta programmas 05.00.00 „Valsts sociālie pakalpojumi” apakšprogrammā 05.37.00 „Sociālās integrācijas valsts aģentūras administrēšana un profesionālās un sociālās rehabilitācijas pakalpojumu nodrošināšana" plānoti 300 000 euro apmērā.  2018.gadā maksas pakalpojumu un citu pašu ieņēmumu apjoms salīdzinājumā ar 2018.gada budžeta likumā plānotajiem ieņēmumiem no maksas pakalpojumiem un citiem pašu ieņēmumiem palielināsies par 7 646 euro.  Minētās izmaiņas saistītas ar Ministru kabineta 2017.gada 22.augusta sēdē nolemto (protokols Nr.40 43.§ 14.punkts) atbalstīto papildu finansējumu ārstniecības personu darba samaksas paaugstināšanai.  Detalizētu ieņēmumu aprēķinu skatīt noteikumu projekta sākotnējās ietekmes novērtējuma ziņojuma (anotācijas) 13.pielikumā „Kopsavilkums par Sociālās integrācijas valsts aģentūras maksas pakalpojumiem un citiem pašu ieņēmumiem un to izmaiņā”, un 14.pielikums “Skaidrojums par plānotajām izmaiņām maksas pakalpojumu cenrādī (maksas pakalpojumu veidos un cenā)”.  2018.gadā Labklājības ministrijas pamatbudžeta programmas 05.00.00 „Valsts sociālie pakalpojumi” apakšprogrammā 05.37.00 „Sociālās integrācijas valsts aģentūras administrēšanas un profesionālās un sociālās rehabilitācijas pakalpojumu nodrošināšana" plānoti izdevumi no maksas pakalpojumiem un citiem pašu ieņēmumiem 300 000 euro apmērā, t.sk.: atlīdzībai 162 180 euro, precēm un pakalpojumiem 81 754 euro, sociālajiem pabalstiem 8 369 euro un pamatkapitāla veidošanai 47 697 euro.  Detalizētu izdevumu aprēķinu 2018.gadam un turpmākajiem gadiem skatīt noteikumu projekta sākotnējās ietekmes novērtējuma ziņojuma (anotācijas) 11.pielikumā “Atlīdzības pieaugums saistībā ar mediķu atlīdzības plānotām izmaiņām 2018.gadā (euro)” un 12.pielikumā “Plānotie izdevumi no ieņēmumiem no maksas pakalpojumiem un citiem pašu ieņēmumiem 2018.gadā un turpmākajos gados”.  Detalizētu informācija par maksas pakalpojumu izcenojumiem 2018.gadam un turpmākajiem gadiem skatīt noteikumu projekta sākotnējās ietekmes novērtējuma ziņojuma (anotācijas) 1.-10.pielikumā „Maksas pakalpojumu izcenojuma aprēķins”. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav | | | | | | |
| 8. Cita informācija | Ieņēmumi no Aģentūras sniegtajiem maksas pakalpojumiem tiks ieskaitīti budžeta programmas 05.00.00. „Valsts sociālie pakalpojumi” apakšprogrammā 05.37.00 „Sociālās integrācijas valsts aģentūras administrēšana un profesionālās un sociālās rehabilitācijas pakalpojumu nodrošināšana” un tiks izlietoti izdevumu, kas saistīti ar maksas pakalpojumu sniegšanu, segšanai. Labklājības ministrija normatīvajos aktos noteiktajā kārtībā iesniegs priekšlikumu ieņēmumu no maksas pakalpojumiem un citiem pašu ieņēmumiem un tiem atbilstošo izdevumu palielināšanai 2018.gadā 7 646 *euro* apmērā atbilstoši Likuma par budžetu un finanšu vadību 9.panta 13.1 daļas 3.punktam.  Vienlaikus Labklājības ministrija normatīvajos aktos paredzētajā kārtībā iesniegs priekšlikumus 2019.-2021.gada bāzes izdevumu precizēšanai saistībā ar ieņēmumu no maksas pakalpojumiem un citiem pašu ieņēmumiem un tiem atbilstošo izdevumu palielinājumu. . | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| *Projekts šo jomu neskar* |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| *Projekts šo jomu neskar* |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts ietver cenu izmaiņas Aģentūras sniegtajiem pakalpojumiem atbilstoši minimālās mēneša darba algas, pedagoģiskā personāla likmju, telpu uzturēšanas pakalpojumu un komunālo pakalpojumu izmaksu būtiskam pieaugumam, precizēti atsevišķi cenrādī iekļauto pakalpojumu nosaukumi, iekļauti jauni pakalpojumi. |
| 2. | Sabiedrības līdzdalība projekta izstrādē | Pirms izskatīšanas valsts sekretāru sanāksmē 29.03.2016. noteikumi tika ievietoti Labklājības ministrijas mājaslapā publiskai apspriešanai http://www.lm.gov.lv/text/1789, lūdzot sniegt viedokli līdz 10.01.2018, informācija par projektu Valsts kancelejas mājas lapā ievietota 03.01.2018. Iebildumi vai priekšlikumi par projektu nav saņemti. |
| 3. | Sabiedrības līdzdalības rezultāti | Nav saņemti ieteikumi, komentāri vai iebildumi par noteikumu projektu. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Aģentūra, Labklājības ministrija |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Labklājības ministrs J.Reirs

Valsts sekretārs I.Alliks

13.01.2018. 9.50

3708

Pikše, 67021634

[Ineta.pikse@lm.gov.lv](mailto:Ineta.pikse@lm.gov.lv)

Krumpāne, 67021654

[Mara.Krumpane@lm.gov.lv](mailto:Mara.Krumpane@lm.gov.lv)